**קבוצת קובקה–נקסטהאש** (באנגלית: **Team Qhubeka–NextHash**)
הייתה קבוצת אופני כביש מקצוענית דרום אפריקאית מסבב ה-UCI World Tour.

פעילות
------

הקבוצה ידועה גם בזכות הפעילות החברתית שלה ברחבי אפריקה, היא עובדת עם חברת הצדקה Qhubeka (אנ') שנמצאת גם בדרום אפריקה ומשנת 2011 עד 2019, היה "Qhubeka" בשמה של הקבוצה.

היסטוריה
--------

הקבוצה החלה את דרכה ב-2008 כקבוצת קונטיננטל, היא כללה רק רוכבים מאפריקה ורוב הניצחונות הראשונים שלה בשנים הראשונות הגיעו משם. 

סגל הקבוצה למרוץ ארבעת הימים של דנקרק, 2013
ב-2013 עלתה הקבוצה לדרג הפרו קונטיננטל ובכך הפכה לקבוצה הראשונה מאפריקה בדרג הזה הקבוצה השיגה באותה השנה את אחד הניצחונות הגדולים בהיסטוריה שלה, לאחר שג'רלד צ'יולק (אנ'), רוכב הקבוצה, ניצח במונומנט מילאנו - סן רמו. 
ב-2014 זכתה בכרטיס לוואלטה אספנייה והשתתפה במרוץ, בגרנד טור הראשון של הקבוצה.

### ההופעה ההיסטורית בטור דה פראנס

ב-22 בספטמבר 2015 הודיעה חברת ASO (אנ') (המארגנת של מרוץ הטור דה פראנס) על 22 הקבוצות שייתחרו בטור של השנה, וביניהן נמצאה גם קבוצת MTN–Qhubeka. הקבוצה שברה שיא והפכה לקבוצה האפריקאית הראשונה בטור, ולא זו בלבד אלא שבקטע שהתקיים בתאריך של יום מנדלה (קטע 14) ניצח רוכב הקבוצה הבריטי, סטיב קמינגס (אנ') את הקטע, סגל הקבוצה כלל גם שני רוכבים שחורים, מרהווי קודוס ודניאל טקלהיימנוט (אנ') מאריתריאה, עם ההופעה הזו, שניהם הפכו לשני הרוכבים השחורים הראשונים מאפריקה שמשתתפים בטור דה פראנס. באותו הטור הקבוצה עשתה היסטוריה נוספת, כאשר טקלהיימנוט הוביל את קטגוריית ההרים ולבש את חולצת ה"פולקה דוט" למשך ארבעה קטעים ובכך הפך לרוכב האפריקאי הראשון שעושה זאת. 

הקבוצה השיגה ניצחון נוסף בגרנד טור באותה השנה, כאשר כריסטיאן סבאראגלי (אנ') האיטלקי ניצח בספרינט סיום את הקטע ה-10 של הוואלטה אספנייה.

### עידן דיימנשן דאטה

ב-2016 הודיעה חברת טכנולוגיית המידע הדרום אפריקאית דיימנשן דאטה (אנ') שתהפוך לספונסר הקבוצה החדש לאחר עזיבתה של MTN. בעונה הזו עשתה הקבוצה עוד קפיצת מדרגה, כשעלתה לדרג ה-UCI World Tour, הדרג הבכיר בעולם. היא גם החתימה את מארק קוונדיש, שנחשב באותם ימים למאיץ הטוב בעולם. בנוסף לכך, הקבוצה החתימה גם את "הליד אאוט" שלו, מארק רנשו (אנ'). קוונדיש ניצח בטור דה פראנס של 2016 לא פחות מחמישה קטעים והפך את הקבוצה לאחת מהדומיננטיות באותו הטור.

רוכב הקבוצה, מארק קוונדיש, בטור דה פראנס 2017
ב-2017 השיגה הקבוצה את הניצחון הראשון שלה בג'ירו ד'איטליה, כשעומאר פראיילה (אנ') ניצח את הקטע ה-11. 

חברת דיימנשן דאטה נרכשה על ידי חברת NTT ב-2020 ושם הקבוצה שונה ל-NTT Pro Cycling (ראשי תיבות של: "Nippon Telegraph and Telephone").

### קובקה–אסוס (2021-)

NTT החליטו לא להמשיך לשמש כספונסרים של הקבוצה בתום עונת 2020 ועתיד הקבוצה היה בסכנה ממשית לקראת סגירתה, אך בסופו של דבר מצאה הקבוצה פתרון ביחד עם חברת אסוס, השם החדש מעונת 2021 יהיה "קבוצת קובקה–אסוס", כשהקבוצה החזירה את ארגון הצדקה "קובקה" לשמה הראשי. הקבוצה תשמור על רישיון הוורלד טור שלה ותהיה עם תקציב קטן של 8 מיליון יורו, אך איבדה לא פחות מ-14 רוכבים לקבוצות השונות ואת המנהל המקצועי שלה ביארנה ריס, כשההחתמות הבולטות שעשתה הן פאביו ארו, סרחיו הנאו, וסיימון קלארק.

לפני תחילת טור דה פראנס 2021, חתמה הקבוצה עם קבוצת נקסטהאש לחמש שנים.

סגל הקבוצה
----------

* בלגיהבלגיה סאנדר ארמיי
* איטליהאיטליה פאביו ארו
* ספרדספרד קרלוס בארברו (אנ')
* ארצות הבריתארצות הברית שון בנט
* ניו זילנדניו זילנד קונור בראון
* בלגיהבלגיה ויקטור קמפנרטס
* בלגיהבלגיה דמיטרי קלאס
* אוסטרליהאוסטרליה סיימון קלארק
* דרום אפריקהדרום אפריקה ניק דלאמיני
* שווייץשווייץ קיליאן פרנקיני
* אוסטריהאוסטריה מייקל גוגל
* דנמרקדנמרק לאסה נורמן האנסן
* קולומביהקולומביה סרחיו הנאו
* דרום אפריקהדרום אפריקה ריינארט יאנסה ואן רנסבורג
* הולנדהולנד ברט-יאן לינדמן
* איטליהאיטליה ג'אקומו ניצולו
* איטליהאיטליה מטאו פלוקי
* אוסטרליהאוסטרליה רוב פאוור
* איטליהאיטליה דומניקו פוצוביבו
* שווייץשווייץ מאורו שמיד
* דנמרקדנמרק אנדראס סטוקברו
* אוסטרליהאוסטרליה דילן סונדרלנד
* בריטניהבריטניה הארי טנפילד
* צ'כיהצ'כיה קארל ואצ'ק
* דנמרקדנמרק אמיל וינייבו
* גרמניהגרמניה מקס ואלשייד
* פוליןפולין לוקאש ווישניווסקי

קישורים חיצוניים
----------------

ויקישיתוף מדיה וקבצים בנושא **קבוצת קובקה–נקסטהאש** בוויקישיתוף
* 

* אתר האינטרנט הרשמי של קבוצת קובקה–נקסטהאש
* קבוצת קובקה–נקסטהאש, ברשת החברתית פייסבוק

הערות שוליים
------------

1. ↑  2020 Team Preview: NTT Pro Cycling, cyclingnews.com